กองทรัสต์ AIMIRTเคาะราคาขายสุดท้ายที่ 11.50 บาทต่อหน่วย
เตรียมลงทุนทรัพย์สินใหม่ 4 โครงการ มูลค่ารวม 4,200 ล้านบาท ดันขนาดกองทุนแตะ 6,400 ล้านบาท คาดเงินจ่ายประโยชน์ตอบแทนปีแรก 0.8640 บาทต่อหน่วย
8 ส.ค. 2562

เตรียมลงทุนทรัพย์สินใหม่ 4 โครงการ มูลค่ารวม 4,200 ล้านบาท ดันขนาดกองทุนแตะ 6,400 ล้านบาท คาดเงินจ่ายประโยชน์ตอบแทนปีแรก 0.8640 บาทต่อหน่วย น.ส.วีณา เลิศนิมิตร ผู้ช่วยผู้จัดการใหญ่ ผู้บริหารสายงาน Investment Banking ธนาคารไทยพาณิชย์ ในฐานะที่ปรึกษาทางการเงินและผู้จัดการการจัดจำหน่ายและรับประกันการจำหน่าย ทรัสต์เพื่อการลงทุนในอสังหาริมทรัพย์และสิทธิการเช่าอสังหาริมทรัพย์ เอไอเอ็ม อินดัสเทรียล โกรท ( AIMIRT)เปิดเผยว่า หลังจากได้กำหนดช่วงราคาเสนอขายเบื้องต้นของหน่วยทรัสต์เพิ่มทุนครั้งที่ 1 ที่ 11.20 - 11.50 บาทต่อหน่วย และได้สำรวจความต้องการจองซื้อจากนักลงทุนสถาบันล่าสุดได้กำหนดราคาเสนอขายสุดท้ายที่ 11.50 บาทต่อหน่วย คาดว่าจะนำหน่วยทรัสต์เพิ่มทุนครั้งที่ 1 จะเข้าซื้อขายในตลาดหลักทรัพย์แห่งประเทศไทยวันที่ 15 ส.ค.นี้สำหรับการเสนอขายหน่วยทรัสต์เพิ่มทุนครั้งที่ 1 ของ AIMIRT จำนวนทั้งสิ้น 271.25 ล้านหน่วย ได้รับการตอบรับอย่างคึกคักจากนักลงทุนทุกกลุ่ม หลังจากเปิดให้ผู้ถือหน่วยทรัสต์เดิมที่มีรายชื่อปรากฏในสมุดทะเบียนผู้ถือหน่วยทรัสต์ วันที่ 17 ก.ค.ที่ผ่านมา ใช้สิทธิ์จองซื้อในสัดส่วน 50 % และเปิดให้ประชาชนทั่วไปจองซื้อในสัดส่วน 50 % ของจำนวนหน่วยทรัสต์ทั้งหมดที่ออกในการเพิ่มทุนครั้งที่ 1 หรือคิดเป็น 135.62 ล้านหน่วยนายอมร จุฬาลักษณานุกูล ประธานเจ้าหน้าที่บริหาร บริษัท เอไอเอ็ม รีท แมนเนจเม้นท์ ในฐานะผู้ก่อตั้งทรัสต์และผู้จัดการกองทรัสต์AIMIRTกล่าวว่า กองทรัสต์จะเข้าลงทุนเพิ่มเติมในกรรมสิทธิ์และสิทธิการเช่าทรัพย์สินใหม่ 4 โครงการ มูลค่ารวม 4,200 ล้านบาท
โดยแหล่งเงินทุนส่วนหนึ่งมาจากเงินกู้ยืมระยะยาวจากสถาบันการเงินไม่เกิน 1,300 ล้านบาท ส่งผลให้กองทรัสต์มีมูลค่าทรัพย์สินเพิ่มขึ้นเป็น 6,400 ล้านบาท หรือเพิ่มขึ้น 3 เท่าจากมูลค่าทรัพย์สินที่กองทรัสต์เข้าลงทุนครั้งแรกที่ 2,140 ล้านบาท 
สำหรับทรัพย์สินที่กองทรัสต์ AIMIRT เข้าลงทุนเพิ่มเติมในครั้งที่ 1 ประกอบด้วย 1. ห้องเย็นโครงการเจดับเบิ้ลยูดี แปซิฟิค (ส่วนขยายเพิ่มเติม) บนถนนสุวินทวงศ์ ของกลุ่มบริษัท เจดับเบิ้ลยูดี อินโฟโลจิสติกส์ จำนวน 1 ยูนิต พื้นที่รวมประมาณ 2,708 ตารางเมตร 2. คลังสินค้าโครงการ TIP 8 บริเวณบางนา-ตราด ของบริษัท ทิพย์โฮลดิ้ง จำนวน 4 ยูนิต พื้นที่รวมประมาณ 34,693 ตารางเมตร 3. ถังเก็บสารเคมีเหลว 61 ถัง ปริมาตรความจุถังรวมประมาณ 85,380 กิโลลิตร และคลังสินค้าจำนวน 3 ยูนิต พื้นที่รวมประมาณ 16,726 ตารางเมตร ในโครงการ SCC จ.สมุทรปราการ ของบริษัท สยามเฆมี และ 4. คลังสินค้าโครงการสวนอุตสาหกรรมบางกะดี ของบริษัท สวนอุตสาหกรรมบางกะดี จำนวน 1 ยูนิต พื้นที่รวมประมาณ 14,600 ตารางเมตร ซึ่งล้วนตั้งอยู่บนทำเลที่มีศักยภาพและเป็นที่ต้องการของผู้เช่าทั้งนี้ ภายหลังจากกองทรัสต์ AIMIRT ได้เข้าลงทุนเพิ่มเติมครั้งที่ 1 คาดว่าประมาณการอัตราเงินจ่ายประโยชน์ตอบแทนต่อหน่วยในปีแรกอยู่ที่ประมาณ 0.8640 บาทต่อหน่วย (ประมาณการอัตราการปัน ส่วนกำไรสำหรับงวด 12 เดือนตั้งแต่วันที่ 1 ก.ค. 2562 ถึง 30 มิ.ย. 2563